நடிகர்கள் தங்கள் கதாப்பாத்திரத்தைச் சிறப்பாக சித்தரிப்பதைப் போல, கிர்க் லாசரஸின் கதாப்பாத்திரத்தை ஈடன் கோஹென் உருவாக்கினார். ஹவாயில் தங்கியிருந்தபோது, ஸ்டில்லர், டௌனியை அணுகி அவரது கதாப்பாத்திரத்தைக் குறித்துப் பேசினார். "நான் அறி்ந்த வரையில், இது ஒரு முட்டாள்தனமான யோசனை!" என்று தான் ஸ்டில்லரிடன் தெரிவி்த்ததாகவும், அதற்கு ஸ்டில்லர் "ஆமாம் இது மிகச்சிறப்பான கதாப்பாத்திரம் அல்ல என்பது எனக்குத் தெரியும்" என்று தெரிவித்ததாகவும், சிபிஎஸ் இன் தி ஏர்லி ஷோ என்ற நிகழ்ச்சியில் டௌனி கூறினார். நான் அந்தக் கதாப்பாத்திரத்தில் நடிக்க பின்னர் ஒப்புதல் அளித்தேன், ஆனால் ஓசிரிசின் கதாப்பாத்திரத்தை எப்படி கட்டமைப்பது என்ற யோசனை எனக்குப் புலப்படவில்லை, அதே சமயம் நான் முரட்டுத்தனமாகப் பேசுவதை நன்கு பயிற்சி செய்திருந்தேன் என்று டௌனி மற்றொரு சந்திப்பில் தெரிவி்த்திருந்தார்; பின்னர் அவர் ஸ்டில்லரிடம் தொலைபேசியில் லாசரஸின் குரலை ஒத்திகை செய்து காட்டினார், உடனே ஸ்டில்லர் அந்தக் கதாப்பாத்திரத்திற்கு ஒப்புதல் அளித்தார். ரஸெல் கிரோ, காலின் பேரெல், மற்றும் டேனியல் டே-லெவிஸ் போன்ற நடிகர்களின் கதாப்பாத்திரத்தைத் தான் உருவாக்கியதாக டௌனி தெரிவித்தார். அயர்லாந்து நாட்டைச் சார்ந்தவராக டௌனியின் கதாப்பாத்திரம் முதன் முதலில் வடிவமைக்கப்பட்டது, ஆனால் தான் ஆஸ்திரேலிய மனிதராக ("நேச்சுரல் பார்ன் கில்லர்ஸ்" என்ற திரைப்படத்தில் இதே போன்று ஆஸ்திரேலிய நாட்டைச் சார்ந்தவராக டௌனி நடித்திருந்தார்) நன்கு நடிப்பேன் என்று டௌனி தெரிவித்ததைத் தொடர்ந்து திரைக்கதை மாற்றியமைக்கப்பட்டது. டௌனியின் நடவடிக்கைகளைப் பொறுத்து, அவரின் கதாப்பாத்திரத்திற்குத் தேவைப்பட்ட திரைக்கதை படப்பிடிப்புத் தளத்திலும், படப்பிடிப்பு முடிந்த பிறகும் உருவாக்கப்பட்டது. டௌனியை ஆப்ரிக்க-அமெரிக்க மனிதரைப் போன்று உருவகப்படுத்துவதுவதற்கு ஒன்றரை மணி நேரம் முதல் இரண்டு மணி நேரம் வரை ஆகும். "ஒரு ஒப்பனைக் கலைஞர் எனது முகத்தின் ஒரு பக்கத்தில் ஒப்பனை செய்யத் தொடங்குவார், மற்றொரு ஒப்பனைக் கலைஞர் எனது முகத்தின் மற்றொரு பக்கத்தை ஒப்பனை செய்யத் தொடங்குவார், இருவரும் எனது முகத்தின் நடுவில் ஒப்பனை செய்யும்போது சந்தித்துக்கொள்வர்" என்று தனது ஒப்பனை குறித்து டௌனி கருத்து தெரிவி்த்தார்.

தனது கதாப்பாத்திரத்தில் காணப்பட்ட உள்ளார்ந்த முரண்பாடுகளைக் குறித்து டௌனி பின்வருமாறு தெரிவிக்கிறார்: "ஒவ்வொரு நாளின் முடிவிலும், உங்களுடைய கதாப்பாத்திரத்தை எவ்வாறு செய்துமுடித்தீர்கள் என்பதைப் பற்றி சிந்திக்க வேண்டும். நான் நடித்த கதாப்பாத்திரம் சரியாக வரவில்லை என்று எனக்குத் தோன்றினால், அல்லது அந்தக் கதாப்பாத்திரம் தவறான முறையில் புரிந்துகொள்ளப்படுமானால் சி. தாமஸ் ஹாவெலைப் ["சோல் மேன்" திரைப்படத்தில் நடித்தவர்] போன்று நானும் வீட்டிலேயே இருந்துவிடுவேன்." இந்தத் திரைப்படத்தில் ஆல்ஃபா சீனோ என்ற கதாப்பாத்திரத்தில் நடித்த பிரான்டன் டி. ஜேக்சன் பின்வருமாறு விவரிக்கிறார்: "முதலில் நான் திரைக்கதையைப் படித்தவுடன், என்ன? நான் கருமை நிற முகத்துடன் நடிப்பதா? என்று நினைத்தேன், ஆனால் நான் அவனைப் பார்க்கும்போது [தன்னுடைய கதாப்பாத்திரத்தைக் குறிப்பிடுகிறார்], அவன் உண்மையில் கருமை நிற மனிதனாகவே காட்சியளித்தான் ... அது ஒரு சிறந்த நடிப்பாகவே இருந்தது. அந்தக் கதாப்பாத்திரத்தை ஏற்று நடித்ததைக் குறித்து நான் பெருமை கொள்கிறேன். அந்தக் கதாப்பாத்திரம் ஒரு சிறந்த நடிப்பைப் பெற்றுத்தந்தது." ஒரு வெள்ளை நிற மனிதரான டௌனி எவ்வாறு கருமை நிற மனிதராக நடித்தார் என்பதைக் குறித்து ஸ்டில்லர் பின்வருமாறு விவரிக்கிறார்: "மக்கள் சூழ்நிலையைப் புரிந்துகொண்டு அந்தத் திரைப்படத்தை பார்க்கும்போது, ஒரு ஆப்ரிக்க அமெரிக்கக் கதாப்பாத்திரத்தில் எவ்வாறு டௌனி சிறந்த முறையில் நடித்துள்ளார் என்பதைப் புரிந்துகொள்ள இயலும். தங்களை முக்கியப்படுத்தும் நோக்கில், எவ்வாறு அந்த நடிகர்கள் தங்களின் கதாப்பாத்திரங்களைத் திறம்படச் செய்து முடித்தார்கள் என்பதை இந்தத் திரைப்படம் தெளிவாக விவரிக்கிறது." பல்வேறு ஆப்ரிக்க அமெரிக்கப் பத்திரிகையாளர்கள் முன்னிலையிலும், நேஷனல் அசோசியேஷன் பார் தி அட்வான்ஸ்மென்ட் ஆப் கலர்ட் பீப்புள் என்ற அமைப்பின் முன்னிலையிலும் ஸ்டில்லர் அந்தத் திரைப்படத்தைத் திரையிட்டுக் காண்பித்தார் என்பதுடன், அந்தத் திரைப்படத்தில் வரும் கதாப்பாத்திரங்களைக் குறித்து அவர்களிடமிருந்து நேர்மறையான விமர்சனங்களைப் பெற்றார்.

ஸ்டில்லர் கதாப்பாத்திரத்தின் மேலாளராக, ரிக் பெக் என்ற மிகச் சிறிய கதாப்பாத்திரத்தில் நடிக்க குரூஸ் கோரப்பட்டார். ஆனால், படப்பிடிப்புக் குழுத் தலைவர் என்ற புதிய கதாப்பாத்திரத்தை உருவாக்கும்படி குரூஸ் யோசனை தெரிவித்தார், அவரது இந்த யோசனை திரைக்கதையில் இணைத்துக்கொள்ளப்பட்டது. ஸ்டில்லர் மற்றும் குரூஸ் இருவரும் இணைந்து நடுத்தர வயது வியாபாரியான, லெஸ் கிராஸ்மேன் என்ற புதிய கதாப்பாத்திரத்தை உருவாக்கினர். இந்தக் கதாப்பாத்திரத்திற்காக, பருத்த உடை, மிகப்பெரிய செயற்கையான கைகள் மற்றும் வழுக்கைத் தலையை உருவகப்படுத்தும் தொப்பி ஆகியவற்றை குரூஸ் அணிய நேரிட்டது. மிகப்பெரிய கைகள் மற்றும் "லோ" என்ற பாடலுக்கு நடனமாடுவது போன்றவை குரூஸ் யோசனையின் பேரில் அந்தக் கதாப்பாத்திரத்துடன் இணைக்கப்பட்டது. அந்தத் திரைப்படத்தை வெளியிடும் வரை, குரூஸின் கதாப்பாத்திரத்தை இரகசியமாக வைத்திருக்கும் முயற்சிகளை ஸ்டில்லர் மேற்கொண்டார். கூடுதலாக, குரூஸ் கதாப்பாத்திரத்தின் புதிய புகைப்படங்களை ஊடகங்களுக்கு அளிக்க பேராமௌன்ட் பிக்சர்ஸ் மறுத்துவிட்டது. 2007 ஆம் ஆண்டு நவம்பரில், வழுக்கைத் தலை மற்றும் பருத்த உடையுடன் காணப்படும் குரூஸின் புகைப்படங்கள் "இன்சைட் எடிஷனில்" வெளியிடப்பட்டதுடன், இணையதளத்திலும் வெளியிடப்பட்டது. பருத்த உடையுடன் காணப்படும் குரூஸின் புகைப்படங்களை வெளியிட்டவர்கள் மீது வழக்கு தொடுக்கப்படும் என்று அவரது வழக்கறிஞர் தெரிவித்தார். அந்தப் புகைப்படங்களை வெளியிட்ட பல்வேறு வலைதளங்களைத் தொடர்புகொண்டு, அத்தகைய புகைப்படங்களை நீக்குமாறு கேட்டுக் கொள்ளப்பட்டது. இதுகுறித்து குரூஸின் பிரதிநிதி பின்வருமாறு தெரிவித்தார்: "மிஸ்டர். குரூஸின் தோற்றம் உலகெங்கிலும் உள்ள அவருடைய ரசிகர்களுக்கு வியப்பை அளித்திருக்கும். புகைப்படம் எடுக்கும் பத்திரிகையாளர்கள் திரைப்படத்திற்குச் செல்பவர்களின் மகிழ்ச்சியைக் குலைத்துவிட்டனர்" முதலில் அந்தப் புகைப்படங்களை வெளியிட்ட புகைப்படமெடுக்கும் அமைப்பான ஐஎன்எஃப் தனது கருத்தைப் பின்வருமாறு தெரிவித்தது: "சட்டத்திற்குப் புறம்பாகவோ அல்லது தனிப்பட்ட ஒருவரின் செல்வாக்கை சீர்குலைக்கும் நோக்கத்துடனோ இந்தப் புகைப்படங்களை நாங்கள் எடுக்கவில்லை, மாறாக இதை மக்களுக்கு வெளிப்படுத்தும் நோக்கத்துடனே நாங்கள் செயல்பட்டோம்."

படப்பிடிப்பின் கடைசி நேரத்தின்போது, "சேட்டன்ஸ் ஆலே" என்ற தனது கதாப்பாத்திரத்தில் நடிக்க டோபே மேக்யூர் இரண்டு மணி நேரம் படப்பிடிப்புத் தளத்தில் காத்துக்கொண்டிருந்தார். மேக்யூர் இந்தத் திரைப்படத்தில் நடிக்க ஒப்புக்கொண்டது எனக்கு ஆச்சர்யமாக இருந்தது, மேலும் 2000 ஆம் ஆண்டில் வெளிவந்த "வொன்டர் பாய்ஸ்" என்ற திரைப்படத்தில் இந்த நடிகர்கள் அனைவரும் திறம்பட நடித்ததாக நான் நினைக்கிறேன், அதே சமயம் என்னுடைய ஓரினச்சேர்க்கையாளர் கதாப்பாத்திரம் மேக்யூரின் கதாப்பாத்திரத்துடன் ஒப்பிட இயலாது என்று டௌனி தெரிவித்தார். ரிக் பெக் என்ற கதாப்பாத்திரத்தில் இருந்து குரூஸ் வெளியேறிய பிறகு, அந்தக் கதாப்பாத்திரத்தை ஓவென் வில்சன் ஏற்பார் என்று தெரிவிக்கப்பட்டது. 2007 ஆம் ஆண்டில் தற்கொலை முயற்சியை மேற்கொண்டதைத் தொடர்ந்து, அவர் அந்தக் கதாப்பாத்திரத்தில் இருந்து நீக்கப்பட்டதுடன், அந்த இடத்தில் மேத்தீவ் மேக்கோனாஹே பதிலீடு செய்யப்பட்டார்.

மேம்பாடு
நடிப்பு
தயாரிப்பு
சர்ச்சை